Courtois!
LEHETETLEN
HIHETETLEN
Benzema!
Őrület!
Gól!
- Luka... - Modrić!
LEGENDA
Gól!
VARÁZSLATOS GÓL
Vinícius Júnior!
REAL MADRID A VÉGSŐKIG
AZ ÚJJÁÉPÍTÉS
2022. MÁJUS
A játékosok tehetségesek.
Azt nem tudom, hogy elég motiváltak-e.
Nem láttam jelét ma, hogy be tudnák hozni ezt a hátrányt.
Elfelejtett volna nyerni a Real Madrid?
Meddig bírja még Benzema?
Nem működik sem a középpálya, sem a támadósor.
Nincs az az isten,
hogy ez a Real Madrid Bajnokok Ligáját nyerjen.
8 ÉVVEL EZELŐTT
Modrić adja be.
Egy fejes... Bent van!
- Itt a gól! - Bent van!
A Real Madrid tizedjére ül fel Európa trónjára!
Cristiano lő... Gól! Gól!
Megvan a 11. is!
Gól! Gól! Itt a 12.!
Jobbal passzol...
Gól!
Ez a 13.!
Öt év alatt negyedjére, zsinórban harmadjára.
BAJNOKOK
Újabb cím Cristiano Ronaldónak, a Real történetének legjobb játékosának.
Csodálatos élmény volt
a Real Madridban játszani.
Pár nap múlva nyilatkozom, jó?
Ez most a búcsú?
Nem, kiélvezem a pillanatot a csapattársaimmal.
Pár nap múlva megválaszolom a kérdést.
Ez az év híre:
Cristiano elhagyja a Real Madridot.
Az idénynek számunkra hamarosan vége.
Szembe kell néznünk vele, nem pedig elrejtőznünk.
Be kell ismerni, hogy szar évünk volt, és kész.
...és Varane. Hihetetlen!
Pulisic... bent a második!
A Chelsea ezzel kiverte a Madridot a Bajnokok Ligájából.
Vajon véget ért egy korszak?
Szerintem még mindig jó csapatunk van.
De az igaz, hogy mindent elbuktunk.
Mint említettük, Zinedine Zidane
másodjára is lemondott a Real Madrid vezetőedzői posztjáról.
Egy kiábrándító idény végén távozik.
A klubnál töltött 16 év után Sergio Ramos elhagyja a Real Madridot.
A Manchester United megegyezett a Real Madriddal,
és leigazolták a védő Raphael Varane-t.
Rémes idény lehet számukra,
mert pár játékos képtelen azt nyújtani, amit eddig.
SPANYOLORSZÁG
Még gyerek voltam, amikor apám először vitt ki meccsre.
Négyéves lehettem.
Lerohantam a lépcsőn, és a pálya széléről néztem a meccseket.
A REAL MADRID C.F. ELNÖKE
Minden egyes Real-gólnál felrohantam, és megöleltem az apámat.
Egyszer hasra estem és kicsattant a szám.
Máig megvan a sebhely,
mert akkoriban nem volt szokás ilyesmit rendbe hozni.
Szóval ez az sebhely arra emlékeztet,
milyen izgalmas volt a Bernabéuban nézni azokat a gólokat.
És utána apámat megölelni.
SANTIAGO BERNABÉU STADION
2021. JÚNIUS
A Real Madridon mindig ott van a győzelmi kényszer.
Ahogy közeleg a bajnoki rajt, egyre több kérdés merül fel arról,
hogy mit érhet el ez a keret ebben az idényben.
Nem elég, hogy a Bernabéu stadiont renoválják,
de a csapatot is újra fel kell építeni,
hiszen kulcsszereplők távoztak, köztük a csapatkapitány és a vezetőedző.
Mi vagyunk a „melósok”.
Igazán lenyűgöző.
Az építkezés méretei...
elképesztőek.
Remélem, szeptemberben már itt játszhatjuk az idénynyitót.
A csapat újjáépítéséhez először is kell egy új edző.
Egy ismerős arcra esett a választás.
ÜDV A REAL MADRID C.F.-NÉL
Elmesélem, hogyan tért vissza Ancelotti Madridba.
CARLO ANCELOTTI VISSZATÉRÉSE
Nyár elején járunk, Carlo Liverpoolban van. Esik.
Felemeli a telefont, egy madridi számot hív.
A fehér házat. A Casa Blancát.
Az Everton edzője voltam,
és azért telefonáltam, hogy van-e szabadlistás játékosuk.
Úgy 15-20 percen át beszéltek,
aztán a végén elhangzott a kérdés: „Mi van a menedzserrel?”
Leesett, hogy edzőt keresnek, hát azt mondtam...
VEZETŐEDZŐ
...hogy a Real Madridot csak a legjobbak vezethetik.
Megkérdezte, kire gondolok.
Én meg erre: „Ilyen hamar elfelejtetted 2014-et?”
2014. MÁJUS 24.
Carlo Ancelotti akkor lett madridi klublegenda,
amikor 2014-ben, 12 szűk esztendő után megnyerte a 10. BL-címet. A La Décimát.
Ancelottinál tapasztaltabb edző nem nagyon akad.
Mindent megnyert játékosként és edzőként is.
Európa topligáinak topcsapatai mellett dolgozott.
Senkinek nem kell bizonyítania semmit.
„Meg tudod csinálni?” „Igen.” „És akarod is?” „Igen.”
„Kérek öt percet!”
És...
Felhívott a klubelnök.
A szerződésről egy szó sem esett, csak arról, hogy szívesen visszatérnék.
Pár óra alatt lezavartunk mindent.
1. CSAPAT EDZŐ
Mindenki imádja.
A szurkolók és a játékosok is.
Ezért örültünk, hogy vissza akar jönni.
Ez egy szombati napon történt.
Kedden Ancelottit bemutatták Madridban.
2021. JÚNIUS 25.
Nagyon köszönöm a Real Madridnak.
Szeretnék köszönetet mondani az elnöknek, aki szerette volna, ha visszatérek,
és az igazgatótanácsnak is.
Nagy örömmel térek vissza.
Ancelotti tisztelettel és rajongással közelít a futballhoz,
és különösen a Real Madridhoz.
Már nem fiatal, így joggal gondolhatta,
fantasztikus második lehetőséget kap a Real Madridtól.
Tudta, a sajtó árgus szemekkel figyeli, és a játékosokkal sem lesz egyszerű.
„Tudom, hogy nagy lesz a nyomás
az elnök és a klubvezetés részéről.
De kit érdekel? A Real Madridnál ilyen.”
A karrierje elért arra a pontra,
amikor már csak kedvtelésből dolgozik.
A másik, amiben Ancelotti utolérhetetlen, az, ahogy a sajtóval bánik.
Úgy látom, az elmúlt öt évben semmi nem változott.
Ugyanazok az arcok, ugyanazok az újságírók.
A Real Madridnál csak az edzők cserélődnek.
Megvan már a kezdőcsapata?
- Igen. - Oké...
Elárulná nekünk is?
Nem.
Az elképzeléseim megvalósításához abból kell dolgoznom,
ami rendelkezésemre áll.
Teszem azt, túlsúlyos játékosokkal nem tudunk letámadni.
Milyen a viszonya Roberto Carlosszal?
Remek. Ő a klub nagykövete.
A REAL MADRID C.F. KLUBLEGENDÁJA
Nagyszerű karriert futott be nálunk.
Mindenki imádja.
De nem szerepel a holnapi kezdőben.
EDZŐKÖZPONT
Carlo száraz humora mögött metszően éles, taktikus elme dolgozik.
Egy formálódó csapatnál ez a legfontosabb.
Karim Benzema egyre idősebb. Van benne még egy idény?
Vagy vegyük Luka Modrićot!
Képes még egy évet úgy játszani, mint tavaly?
Vajon hogy lehet felrázni ezt a párost, de úgy, hogy egyből klappoljon minden?
A keretben akad pár nagyon tehetséges fiatal játékos, mint például Vinícius,
Rodrygo vagy Fede Valverde.
De ők még nem befutott, tapasztalt játékosok,
vagy még nem sikerült állandó helyet kivívniuk a csapatban.
A Real Madrid általában a legjobbakat igazolja le.
De nekik is meg kell kell tanulniuk,
hogy nem elég, ha a legjobbak,
a legjobb csapatot kell alkotniuk.
Carlo Ancelotti munkába áll régi-új csapatánál.
A munkahelye sok minden, de nem szokványos.
Reggel kilenc körül érek be.
Aztán tartunk egy stábértekezletet,
meghallgatom az orvosi team beszámolóját, és összeállítom a napi programot.
Az orvosoktól megtudom, kik azok a játékosok, akik edzhetnek.
A stábommal közösen állítjuk össze az aznapi edzésprogramot,
és kijelöljük, mit szeretnénk elérni vele.
A csapaton belüli hangulat remeknek tűnik.
A veteránok és a fiatalok között nincs szakadék,
ami jó.
Ezzel a kerettel nem lesz bajom.
Mindenkire odafigyelünk. Nagyon tisztelettudó játékosok.
Szóval, a munkakörülmények kiválóak.
- Doktor úr! - Jó reggelt!
Hogy van mindig?
Ancelotti szerint a Real útja a sikerekhez
aprólékos felkészülésen át vezet.
- Jó reggelt! - Jó reggelt!
Ez az irodám.
Ez pedig a videószoba.
Itt videózunk.
Az anyagokat a játékosoknak állítjuk össze.
Aztán kielemezzük a meccseket.
Ezen a táblán.
Amikor elemezzük a meccseket...
A követendő elv a következő:
Itt a labda.
Passzold ide! Aztán ide, ide, és gól.
Tök egyszerű.
A feladat közel sem ennyire egyszerű...
ELSŐ EDZÉS SANTIAGO BERNABÉU STADION
...de a csapat jól fogadta az elkötelezett és tapasztalt edzőt.
Én azt hittem, hogy az új edző már mindent megnyert,
és nem nagyon van, ami hajtsa az újabb sikerért.
Az első perctől fogva rám cáfolt.
Sokat változott ő is, a stábja is,
és a hozzáállása a futballhoz...
VÉDŐ
...hiszen sok csapat mellett dolgozott.
Igyekszem tanulni tőle,
és hallgatok rá.
Carlo nagymenő.
Hadd fogalmazzak úgy,
hogy ez a az első perctől hót lelkes volt, hogy velünk dolgozhat!
Nyerni, tanítani akart, és tanulni is.
Úgy viselkedett, mint egy kiskölyök, tökre élvezte az edzéseket.
Nyugodtan alszom mostanában.
Nagyon magas szintű csapatom van.
A klub berkein kívül sok a kétkedő hang.
Egyértelműen úgy tűnik, hogy egy korszak véget ért, és jön az átalakulás.
A legjobbakat kívánom Carlo Ancelottinak, mert fantasztikus edző,
de csodát ő sem tud tenni.
A visszatérő edzővel és a csapattal kapcsolatos kérdésekre
a közelgő idénynyitó adhat válaszokat.
A LaLigában játszanak a futballvilág legnagyobb sztárjai.
Ezen a szinten a gyengeségeket könyörtelenül kihasználják.
A LaLiga a spanyol futball első osztálya...
AZ ITV LALIGA-KOMMENTÁTORA
...a spanyol férfi labdarúgás legfelsőbb szintje.
A focivilág legnagyobb sztárjai Spanyolországban akarnak játszani,
a LaLigában, mert tudják, mit képvisel ez a liga.
Remek futballisták játszanak nagyszerű meccseket csodás stadionokban.
A REAL MADRID C.F. KLUBLEGENDÁJA
A TRÓN A MIÉNK
Taktikailag elképesztően változatos játék,
ahány edző, annyiféle hozzáállás.
A LaLiga megnyeréséhez végig egyenletes teljesítmény kell.
A riválisok mindig motiváltak.
„A Real Madrid ellen játszom.
Milliók néznek a tévében.
Mindent beleadok.”
Az idény nyitómeccsén
a Levante legyőzése nem okozhat problémát egy Real Madridnak.
Ancelotti előre tudta, mit akar játszatni a csapattal.
A támadósorban Bale-t
és Hazardot játszatja, középen Benzemával.
A csapatok a kezdő sípszó után egymásnak esnek,
mivel a LaLigában nincsenek könnyű ellenfelek.
A Realt ez hidegzuhanyként éri.
Morales ugratja ki Rogert!
És itt az első gól!
Ez elég nagy védelmi hiba volt. A csapat még nem állt össze.
Bale és Hazard nem játszanak jól.
Remek ívelés, a túloldalon egy ember szabadon!
- És gól! - Remek lövés.
A Real Hazarddal és Bale-lel kezdett.
Ancelotti azt az elvet vallja,
hogy a csapatba az kerül be, aki kiérdemli.
Nagyon tiszteli a játékosait.
De Vinícius kiérdemelte, hogy bekerüljön.
Az ellenfél 2-1-re vezet,
Ancelotti kezdőcsapata csődöt mondani látszik.
Az edző a fiatalokhoz fordul.
Ez ígéretes.
Casemiro hozza fel a labdát. Viníciust ugratja ki.
Gyerünk, Vinícius! Lefutja a védőjét! Már a 16-oson belül jár!
Gól! Vinícius a gólszerző!
A fiatal brazilt fűti a bizonyítási vágy.
Ancelotti csapata az egyenlítésért küzd.
Ismét a 16-oson belül jár...
Gól, gól, gól!
- Gól, gól, gól! - Ismét Vinícius!
Remek volt a felkészülésem,
és ez nekem és az egész csapatnak jó.
TÁMADÓ
Az új edző elérte, hogy ismét bízzak magamban.
Az idény kezdetétől fogva sokat hozzátettem a csapat játékához.
Sokat kell javítanunk a védekezésünkön,
és agresszívebbnek kell lennünk a labdaszerzésben.
Lépésről lépésre, de meg fogjuk oldani. A szándék megvan.
Nincs idő a LaLiga eseményein tépelődni,
hiszen Európa elit kupasorozata máris kezdődik.
BAJNOKOK LIGÁJA
A Bajnokok Ligája a világ legrangosabb, évente megrendezésre kerülő sporteseménye.
A Bajnokok Ligája a klubfutball
legnagyobb, legtöbb bevételt hozó,
legnézettebb és legtöbbször emlegetett eseménye.
És egyben a legkönyörtelenebb is.
A kupameccseket a bajnoki fordulókkal párhuzamosan játsszák,
így csak a legjobbak kerülnek be a mezőnybe,
így a kontinens legjobb csapatai játszanak egymás ellen
az Európa legjobbja címért, amit csak egy csapat nyerhet el.
Ez a kupasorozat egyszerre növeli
egy csapat és a játékosok ázsióját is.
A Real mindig arra törekedett, hogy a világ legjobbja legyen.
Egy hely van csak, ahol ezt bizonyíthatod: a Bajnokok Ligája.
1. KALAP
A Bajnokok Ligája első szakaszában
a csapatokat négyes csoportokba sorolják.
A csoportok első két helyén végző csapatok jutnak be az egyenes kieséses szakaszba.
A LaLigában játszani, az egy dolog, ismered az ellenfeleket,
de a Bajnokok Ligája teljesen más tészta.
A játékosoknak extra motivációt jelent, amikor meglátják a csillagos labdát.
A Real Madrid sorsolása kedvezőnek tűnik,
első meccsét otthon játssza a Sheriff Tiraspol ellen.
A szerény képességű moldovai klub először szerepel a BL-ben,
és rögtön a versenysorozat legnagyszerűbb klubja ellen lép pályára.
De a Sheriff játékosai nem áldozati báránynak jöttek Madridba.
Cristiano... Középen van üres ember, csak be kell ívelni...
Remek a beadás, és a Sheriff Tiraspol megszerzi a vezetést!
Döbbent arcok a Santiago Bernabéuban.
Hazard gurítja le Viníciusnak!
Remek labda Benzemának.
Rátekeri! Centikkel a kapu mellé.
Újabb nagy helyzet.
Sebastien Thill. Ó, ő meg...
Az ilyen meccsek arra jók...
KÖZÉPPÁLYÁS
...hogy rádöbbenjünk: nincs könnyű meccs.
És arra, hogy a labda gömbölyű, bármi megtörténhet.
Jó is és rossz is.
Eddig az idényben
csak rossz eredmények születtek.
2021. OKTÓBER 3.
Megkezdődik a nyolcadik bajnoki forduló.
Az Espanyol a Real Madridot fogadja.
- Ez ám a kiugratás... - Egy az egyben... gól!
Vidal a gólszerző.
VÉGEREDMÉNY
A Ramos-Varane duó pótlása nagyon nem ment könnyen.
Nagy volt a bizonytalanság.
Volt rajtuk nyomás bőven,
hisz klublegendákat kellett pótolniuk.
Még ha Militãót zseninek is hisszük,
és David Alabát pompás játékosnak, vajon párban is jók lesznek?
Fog ez működni?
A mai vereség várható volt.
Nem játszottunk jól, megérdemeltük.
Rémes hétvége volt, egy rémes csapattal.
A Real Madrid egyik legnagyobb problémája továbbra is a védelem.
Ez így káosz.
Zűrzavar.
Ez a varázsrecept, Ancelotti? Ennyi?
Valami nagyon nem klappolt. Nem álltunk össze.
Szerintem ő arra gondolt, hogy csapatként kell többet nyújtanunk...
VÉDŐ
...és a pozíciós játékot kell erősítenünk.
Nehéz időszak volt.
Mindig nyerni akarunk, és mindig jól akarunk játszani...
CSATÁR
...de a futball nem mindig így működik.
Volt elég sok...
Hogy mondjam? Mintha hullámvasúton ültünk volna.
Voltak jó meccseink, és kevésbé jók.
De nem vesztettük el a fejünket...
KÖZÉPPÁLYÁS
...mert tudtuk, hogy ez egy természetes folyamat.
Új játékosok és fiatalok érkeztek a keretbe.
Csapatként kellett fejlődnünk.
KÖZÉPPÁLYÁS
Ezek a meccsek hidegzuhanyként értek minket.
Letámadás! Presszing! Támadd a labdát!
Ancelotti nem kapott három évet a bizonyításra.
Tudta, hogy nincs sok ideje.
Ancelotti gondjai egyre csak gyűlnek, a csapat még mindig nem állt össze.
Egy ismerős ellenfél pedig csak arra vár, hogy lecsaphasson.
Az El Clásicóra évente kétszer kerül sor.
Ilyenkor a „fehérek” legádázabb riválisuk, az FC Barcelona ellen játszanak.
A sport két titánjának ellenségeskedése generációkra nyúlik vissza
a pályán és azon kívül is.
Minden meccs fontos, de az El Clásico mindennél fontosabb.
Hevesebben ver a szíved, az idegek pattanásig feszülnek, mindenki ideges.
Ésszel, hallod?
Ez a meccsek meccse.
A Barcelona-Madrid összecsapásoknak történelmük van.
AZ FC BARCELONA EDZŐJE
A Real Madrid mindig is Európa trónján ül.
Raúl a 16-oson belül... Gól, gól, gól!
Az El Clásico klubszinten a világ legnagyszerűbb rivalizálása.
A legutóbbi 10-15 évben
a világ legjobb játékosainak többsége pályára lépett El Clásicón.
Benzema felgyorsít, és bevágja!
Mindig is kemény, idegőrlő mérkőzések voltak.
De tudtuk, hogy ha nyerünk, az megfordíthatja az idényt.
CAMP NOU STADION
Üdv az El Clásicón!
A bajnokság tizedik hetében járunk.
Ez az idény csúcsmeccse, amit milliók követnek élőben.
De idén a győzelem létfontosságú a klubnak.
Elkezdődik az El Clásico.
Kroos passzol röviden. Viníciust felrúgják.
Az első szabálytalanság, amit Mingueza követett el Vinícius ellen.
Vinícius tartja a labdát Mingueza mellett. Vinícius lerázza!
Vinícius kapura tör!
Tessék! Tizenegyes! Büntető!
Szerintem szabálytalan volt.
Vigyázat, betört a 16-oson belülre!
Próbálják blokkolni! A labda visszakerül elé... fölé!
Ha nyernek, az megfordítja az idényüket.
Ha elveszíted a Clásicót, a szurkolók ellened fordulnak,
és neked esik a sajtó.
Innen nagyon nehéz talpra állni.
Memphis lendül támadásba.
Ismét a Real Madridnál a labda.
Letámadnak és labdát szereznek.
Alaba... Ha felnéz, láthatja, hogy Vinícius üresen van.
Rodrygóhoz passzol. Rodrygo egyből indít!
- Remek labda! - Érkezik rá Alaba!
Alaba betör a 16-oson belülre, lő, és...
Gól!
32. PERC
Nagyon örültem, hogy betaláltam.
Az első Clásicóm Barcelonában különleges volt.
A Clásico története lenyűgöző.
Félidőben a Real minimális előnnyel mehet az öltözőbe.
Egy ilyen szoros meccset
egy zseniális villanás bármelyik irányba eldönthet.
Lucas...
Modrićnál a labda... Modrić a 16-oson belül... Lő...
Modrić Benzemának hagyja!
A Real Madrid lendül ellentámadásba.
Lucas Vázquez passzol Marco Asensiónak.
Egyedül tör kapura! Vajon megvan a sebessége hozzá?
- Lődd el! - Betör a kapu elé. Asensio...
Gól!
90+3. PERC
Gratulálok, anya!
A második Real-góllal eldőlt a meccs.
Vége az El Clásicónak!
Lucas Vázquez.
Nulla-kettő!
Az energiánk, az akaratunk,
az, hogy egymásért hajtottunk, egy közös célért hajtó klubot mutatott.
Remek volt. Nagyon örültem, mert...
CSATÁR
...a Barça ellen nyerni mindig nehéz.
A győzelem az évad egyik kulcsmomentuma volt.
CSAPAT - JÁTSZOTT MECCSEK - PONTOK
Nagyon boldog vagyok. Emlékszem az első madridi napjaimra.
Huszonegy éves voltam.
Most 34 vagyok, de nagyon jól érzem magam itt.
Kilencessel...
Karim...
Benzema!
Bár a Real fiatalabb játékosainak egyre jobban megy,
egy tapasztalt veterán, Karim Benzema nőtt fel a feladathoz.
A világ legjobbja!
Karim Benzema vagyok, 2009-ben igazoltam a Real Madridhoz.
AZ ÚJ CSAPATKAPITÁNY
Falra vigyázni!
Aranylabda, tesó!
A Real Madrid megállapodott az Olympique Lyonnaisszel
Karim Benzema átigazolásáról.
A francia-algériai csatár 21 évesen már négy bajnoki címet nyert.
Nem mindenki tudta, hogy ez volt az álmod.
Ez a fehér mez a címerrel, amit ma végre felvehettél,
ugyanaz, amire évekkel ezelőtt Lyonban vágytál.
Karim Benzema, üdvözöllek új otthonodban!
Üdvözöllek szeretett Real Madridodnál!
Nagyon különleges játékosnak tartottam.
Gólérzékenysége a brazil Ronaldóé,
de úgy mozgatja a támadósort,
mint annak idején Zinedine Zidane.
Bocsássanak meg, de alig pár szót beszélek spanyolul!
Nagyon boldog vagyok,
hogy a világ legjobb klubjának lehetek a játékosa.
Egy.
Kettő.
Három.
- Hala Madrid! - Hala Madrid!
2009. SZEPTEMBER 20.
Benzema lő... Gól!
Gól, gól, gól!
Álomszerű volt.
Büszke vagyok arra, amit Lyonban elértem.
De ebben a mezben sokszorosan érzem a nyomást.
A klub történetét.
Azóta, hogy Ronaldo Madridba igazolt,
Karim Benzemának meg kellett elégednie a másodhegedűs szerepével.
A labda a 16-oson belül...
Karim Benzema lő...
Gól!
Tagadhatatlan tehetsége ellenére
Benzemának alárendelt szerep jutott,
amikor a klubja leigazolta a világ legjobb csatárát,
Cristiano Ronaldót.
Benzema inkább előkészítő volt, megvolt a játékintelligenciája ahhoz,
hogy elvigye a védőket Ronaldo elől, hogy ő onthassa a gólokat.
Kvázi meghúzódott a háttérben.
Benzema kapja a labdát!
Remek passz Cristianónak a 16-oson belülre...
Gól, gól, gól!
Ezért Benzemát sokan nem tartották elég jónak.
Benzema!
Hogyan kezeled a kifütyülést?
Néha a nézők nem értik, mit csinálok a pályán.
Mindig igyekszem a legjobbat nyújtani és kiszolgálni a társaimat.
Benzema tör be. Szépen fordul le Savicról.
Még mindig ő! Hogy tartja a labdát... Elképesztő, amit művel...
Visszateszi Toni Kroosnak.
Ez innen már megvan!
Micsoda cselek Benzemától a gól előtt!
Karim hihetetlenül jó játékos.
Segített a csapaton. Varázslatos, amit művelt.
Nekünk, akik mindennap látjuk, ez tök hétköznapi.
Ezért ő a legjobb center a világon.
Ronaldo távozása nagyon jót tett neki.
Cristiano távozásával
Benzema végre megmutathatta, mit tud.
Az egyik változás érzelmi.
Teljesen váratlan volt, amit az elmúlt három évben láttunk Benzemától.
Vezéregyéniség. Mindig hajlandó segíteni.
Nem műttette meg a kezét, mert nem akart kihagyni egy hónapot.
Ahogy ünnepel, hogy nem kritizál senkit, hogy nem felesel a bírókkal...
Érzi a rá nehezedő felelősség súlyát.
Érett gondolkodás, vezetői kvalitások.
Már magáénak érzi a csapatot.
Állandóan tanulok tőle.
Folyamatosan beszél hozzám, adja a tanácsokat.
Karim ugyanúgy játszik, mint eddig.
Ugyanúgy érti a játékot.
Pont ugyanolyan, mint hét éve volt.
Egy kivétellel.
Eddig 20 gólt rúgott idényenként, most meg 45 vagy 48 körül.
Vini tör be a 16-oson belülre.
Vini lő, gól!
Gól, gól, gól!
Ballal emeli be a labdát. Benzemához kerül...
És megvan Benzema gólja is!
Beírta magát a Real nagykönyvébe.
Ha 15 év múlva visszavonul is, a szurkolók mindig emlékezni fognak rá.
Ballon d'Or! Karim, Ballon d'Or!
2021. OKTÓBER 28.
Az El Clásicón aratott siker lazított az Ancelottira nehezedő nyomáson.
De győzelem ide vagy oda, a munka nem áll meg.
A Real Madridnál csak a kupákat ünneplik.
Az edző tudja ezt a legjobban.
A legfontosabb a védelem megerősítése.
Modrić, Casemiro és Kroos szerepeljenek a saját posztjaikon!
Jobban érezték magukat ebben a játékrendben.
Sokkal erősebbek lettünk hátul,
és jóval veszélyesebbek elöl.
Kicsit színezhettük a játékot, hiszen megvan hozzá
Rodrygo és Vinícius gyorsasága és Karim játéktudása.
A játékosokat mintha kicserélték volna.
Ez az új formáció és a formajavulás áldásos hatása.
És ezt hamarosan a pályán is viszontláthatjuk.
2021. OKTÓBER 30.
Minden készen áll.
Megvolt a kezdőrúgás.
Mariano sarokkal, de hogy! Vinícius kapja a labdát.
Betör a kapu elé. Gól, gól, gól!
VÉGEREDMÉNY
2021. NOVEMBER 3.
Elérkeztünk a csoportkör negyedik játékhetéhez.
Betör a 16-oson belülre, keresi a lehetőséget... Vini, Vini! Gól!
UEFA BAJNOKOK LIGÁJA VÉGEREDMÉNY
Asensio játszik össze Kroosszal.
Micsoda gól Toni Kroostól!
Casemiro micsoda labdát adott!
Gól, gól, gól!
Ekkor indult be istenigazából az év.
Egyre nőtt az önbizalmunk.
Ha ilyen jól szalad a szekér, mindent ki kell hozni belőle.
Nagy formában voltunk, csodás játékosállománnyal.
Így jóval egyszerűbb győzni is.
VÉDŐ
Meccsről meccsre javult a játékunk.
A formajavulás hamarosan győzelmi sorozatot eredményez.
És bent is van!
Rákészül... Benzema...
Ó, micsoda lövés!
Vinícius robog tovább... Gól!
Gól!
2021. DECEMBER 4.
Vinícius kapja kényszerítőben.
Micsoda támadás volt! Vinícius remekül játszik.
Asensio ebből a szögből mindig elvállalja.
És be is tekeri! Micsoda gól!
Jesszusom, micsoda gól!
Vinícius passzol Karimhoz a 16-oson belül.
És gól! Gól! Gól!
Vinícius teszi vissza.
A brazilnál a labda.
Leteszi Benzemának. Elképesztő gól! Micsoda lövés! Karim Benzema!
Az évad 180 fokos fordulatot vett.
A döcögős rajtot követően
a Real Madrid már vezeti a LaLigát, és megnyerte a Bajnokok Ligája-csoportját.
UEFA BAJNOKOK LIGÁJA
KIESÉSES SZAKASZ SORSOLÁSA
A Bajnokok Ligája kieséses szakaszában
a csoportokból továbbjutó csapatokat
összesorsolják, és oda-visszavágós rendszerben játszanak egymással.
KIESÉSES SZAKASZ
A szerencse nem kedvez a Real Madridnak.
Az egyik legerősebb európai klubcsapat lesz az ellenfelük.
A Paris Saint-Germain ellenfele
a kalapban maradt utolsó csapat,
- lássuk a nevét... - A Real Madrid.
Real Madrid. Paris Saint-German a Real Madrid ellen.
A sorsolás után picit csalódott voltam,
hogy ez a két csapat ilyen korán összekerült.
Az, hogy már legjobb 16 között összekerült
a Paris Saint-Germain és a Real, előrehozott döntőnek is tekinthető.
A PSG EDZŐJE 21-22
A PSG nevét látva a futballrajongók előre elkönyvelték a Real kiesését.
Nem rémlik, hogy bárki is többre számított volna.
A Real és a PSG remek ellentétpár.
Két nagy klub, de teljesen másként nagyok,
eltérő történelmi háttérrel és jövővel.
BÜSZKÉK VAGYUNK A MEZÜNKRE
A Real Madrid a régi iskola terméke,
a futball tradicionális értékeire épített és azt képviselő klub.
A PSG ezzel szemben a feltörekvő új hullám tagja.
Az a fajta klub, ami vonzza a tengerentúlról érkező befektetéseket.
Az egyik oldalon ott a Real Madrid, akiknél több BL-t nem nyert senki.
A másikon a PSG, akik semmi másra nem vágynak annyira,
mint az első BL-győzelemre.
A PSG módszere nyilvánvaló.
Megtalálni a világ legjobb játékosait,
és összerakni belőlük egy BL-győztes csapatot.
Náluk van Neymar, akit a Bernabéuban nagyon nem szeretnek.
Párizsban játszik Messi, az elmúlt évek legnagyobb labdarúgója.
És ott van még az Mbappé-faktor is.
Ő a PSG egyik legnagyobb sztárja, egyben a legjobb francia labdarúgó.
Nem a Realnak állt a zászló, ami meglehetősen szokatlan számukra.
Nyilván nagy kihívás ez a meccs,
de minden topcsapat ellen játszani az.
Mégis, az ilyen meccseket azért várja az ember, mert a győzelem azt jelzi,
erősek vagyunk.
Lehet, jobb lenne egy gyengébb ellenfél,
de a futball kiszámíthatatlan.
2022. JANUÁR 23.
A Messi-Neymar-Mbappé csatársor ellen
a Realnak csúcsformában kell lennie.
A párizsi BL-rangadó előtt azonban van még bajnoki meccs is.
Micsoda labda Alabától! Karim kapura tör!
És a lehető legrosszabbkor beüt a krach.
Benzema megsérült.
- A csatár leveszi a karszalagot. - Hogy sérült meg?
Úgy tűnik, izomsérülés lesz.
- Izom bizony. A mozgásán látszik. - A jobb lábával van baj.
Amikor szórakoztatnak és nyernek,
amikor nagyon szalad a szekér,
akkor nem is érti az ember, hogyan sérülhet meg egy Benzema.
Hiszen minden klappol, nem?
2 HÉTTEL A PSG-MECCS ELŐTT
A Realnál az a nagy kérdés, hogy vajon Benzema felépül-e időben.
Ancelotti bizakodó,
de négy nappal a meccs előtt még nem tudni semmit.
Két hét sincs a BL-nyolcaddöntő első meccséig.
Benzema felépülésére feleannyi idő jut, mint általában megszokott.
A spanyol média
és a szurkolók is előszeretettel emlegetik az úgynevezett „dependenciát”.
Ez azt jelenti, hogy egy csapat sikere egy játékoson áll vagy bukik.
Kérdés nem férhet hozzá, hogy a Real játékát Benzema határozza meg.
Mi tagadás, valóban Benzema a játékunk kulcsa.
Nincs értelme tagadni.
Kifejezetten örülök, hogy ő a kulcsszereplőnk.
Örülök, hogy Karim Benzemára támaszkodhatunk.
Sajnos ki kellett hagynom pár hetet...
pedig én állandóan a pályán akarom segíteni a csapatomat.
Nehéz időszak ez nekem.
PÁRIZS FRANCIAORSZÁG
EZ PÁRIZS
1 NAPPAL A MECCS ELŐTT
Benzemát jelölték a kezdőcsapatba.
De vajon milyen az edzettségi állapota? Nyilván nem 100%-os.
Elméletileg 100%-os,
de a meccs végére elfáradhat.
De nem ez jár a fejünkben.
Az a lényeg, hogy játszhat, és csak ez számít.
Mindig a maximumot akarom nyújtani.
Mindig. Ha nem menne...
akkor ma Madridban maradtam volna.
Mindig kész vagyok segíteni a csapaton.
Ha ki kell hajtanom magam, úgy lesz.
2022. FEBRUÁR 15. UEFA BAJNOKOK LIGÁJA
Micsoda kiváltság,
hogy itt lehetünk a Parc des Princes stadionban!
A párizsi közönség három éve várt már arra,
hogy a BL kieséses szakaszában meccset láthasson itt.
Micsoda hangulat uralkodik a Parc des Princesben!
Ma este a PSG ellenfele a Real Madrid.
A világ legnagyobb futballklubja a legambiciózusabb trónkövetelő ellen.
A Real Madrid a Paris Saint-Germain ellen.
Eljött a PSG ideje!
Mbappé kapja a labdát Messitől.
Mbappé kihagyja!
A Realt a kapujához szögezik
a francia csapat ismétlődő támadásai.
Rémes volt. Ennyire rosszul játszó Realt
nem is tudom, láttam-e valaha.
A pályán úgy éreztem...
„Ez nagyon nem megy ma.”
Ennyire még soha nem szenvedtem
egy ellenféllel szemben sem.
Gyerünk! Nuno Mendesnél a labda.
- És tessék! - Mbappéhoz teszi.
Kár érte.
Lassú volt, körülményes.
De aztán rákapcsolt, és meglódult.
Nagyszerűen játszott, én pedig szenvedtem.
Hiába játszott pocsékul a Real, úgy tűnt, kihúzzák egy döntetlennel,
ami a körülményekhez képest remek eredmény lenne.
De egy ilyen ellenfél ellen nem lehet végig bekkelni.
Gyerünk, PSG! Mbappé indul meg.
Büntető! Tizenegyes!
60. PERC
Büntetőhöz jut a PSG.
Kylian Mbappé megállíthatatlan volt.
Ezek kulcsmomentumok.
Különösen a BL-ben,
ahol egy hiba is elég, hogy kiessen a csapatod.
Páran tiltakoznak a bírónál.
Én viszont már arra figyelek, ki lesz a végrehajtó.
Láttam, hogy Messi... kézbe veszi a labdát.
Az argentin válogatott Lionel Messi
minden idők egyik legjobb labdarúgója.
LEHETSÉGES BÜNTETŐ FELÜLVIZSGÁLATA
VIZSGÁLAT VÉGE
Hogy lehet kivédeni a világ legjobbjának büntetőjét?
Remek lehetőség a PSG-nek. Megszerezhetik a vezetést.
Leo Messi bal lába Courtois ellen!
Ilyen nincs!
Világklasszis kapus kell hozzá.
Mert néha a nagyságot csak nagysággal lehet ellensúlyozni.
Örültem neki, és nagyon sok erőt adott,
hogy kivédhettem a büntetőjét, és maradt a nulla-nulla.
A Courtois védésétől erőre kapó Real
konokul védekezik, és másodpercekre van attól, hogy döntetlennel térhessen haza.
90+4. PERC
De van egy kis probléma.
Kylian Mbappé még pályán van.
Most vagy soha Kylian Mbappénak.
- Igen! Igen! - Kylian Mbappé!
Igen!
Szép volt, Kylian!
Csak legyőzte Thibaut-ot!
A Real ellenállását egy olyan csatár törte meg,
aki varázslatos dolgokat tud a lábával.
Mbappé megállíthatatlan. Szerintem mi is megpróbáltuk.
De ő az a fajta, aki képes váratlan húzásokra.
Akár az utolsó percben is.
UEFA BAJNOKOK LIGÁJA VÉGEREDMÉNY
Ha tudjuk tartani a formánkat,
van esélyünk a továbbjutásra.
Nagyon nehezen boldogultunk azzal a nyomással,
amit a Paris Saint-Germain mutatott be.
Nincs itt nagy megfejtés. Ennyi történt.
Nem volt nálunk a labda.
Nem tudtuk azt játszani, amit akartunk.
A meccs végén azt gondoltam,
hogy a PSG-t lehetetlen megverni. Ennyivel jobbak mindenkinél.
Az első meccs idegenben rém nehéz volt.
Nem engedtek játszani minket.
Viszont csak egy gólt kaptunk.
Sajnos nem tudtunk több gólt lőni nekik.
Ilyen ellenszélben a legtöbb csapat elbizonytalanodna.
De nem ez a Real Madrid.
Nehéz dolgunk lesz? Igen.
De a Bernabéuban...
bármi megtörténhet.
2022. MÁRCIUS 9. BAJNOKOK LIGÁJA NYOLCADDÖNTŐ, 2. MÉRKŐZÉS
A csapat a madridi visszavágóra készül,
arra koncentrálva, hogy lehet a győzelmet az utolsó percben kicsikarni.
És most rendelkezésükre áll egy titkos fegyver is:
a szurkolóik vakhite.
Menni fog! Menni fog!
A csapatbuszból a Bernabéuba menet
láttam a minket éltető tömeget az utcán.
Elképesztő látvány volt.
Már akkor érezhettük,
hogy aznap este valami különleges történik majd.
MI VAGYUNK EURÓPA KIRÁLYAI
A Los Blancosnak élniük kell a hazai pálya előnyével,
hogy két gólt lőjenek a Paris Saint-Germainnek.
Ez minden csapatnak nagy falat lenne.
De ez itt a Real Madrid.
Tudjuk, hogy varázslatosat nyújthatunk a stadionban.
A KÖVETKEZŐ RÉSZBEN
Mbappé-Alaba. Mbappé-Alaba. Mbappé betalál!
Nehéz dolga lesz.
Mbappé vagy Neymar kontrái...
Hát, sok sikert!
- Hihetetlen. - Hajrá!
Gyerünk! Nézzék!
Vinícius. Még mindig Vinícius. Marquinhos felszabadít.
A feliratot fordította: Varga Attila